Gliidert werde die Idiom mangmool in s Surselvisch ganz im Weschte, un s Engadinisch (rm. ladin) mit em Putèr un Vallader ganz im Oschte. Derzwüsche bildet s Mittelbünderisch (rm. Grischun central) mit em Sutsilvanische un em Surmeirische e Übergangsbiet. Des isch d Yydeilig wo zum Byspil vum Dicziunari rumantsch grischun vorgno wird [24]. Je nooch däm het bsunders s Surmeirisch aber mool mee Gmeinsamkeite mit em Sursilvanische, un mool mit em Engadinische.